CA
తప్పులు తేలితే సిఎలకు రూ.10వేల జరిమానా
న్యూఢిల్లీ, ఫిబ్రవరి 9: ఆదాయపు పన్ను రిటర్నులు దాఖలుచేయడంలో తప్పులు దొర్లినా అందుకు బాధ్యులైన ఛార్టెడ్‌ అకౌంటెంట్లపై రూ.10వేల రూపాయల జరిమానా విధించాలని సిబిడిటి ఛైర్మన్‌ సుశీల్‌చంద్ర వెల్లడించారు. ఆదాయపు పన్ను చట్టం 271కె ప్రకారం చార్టెడ్‌ అకౌంటెంట్లకు, వాల్యు యర్స్‌, మర్చంట్‌ బ్యాంకర్లకు ఈ రిటర్నులు ఆడిట్‌ చేసి దాఖలుచేసే బాధ్యతలు అప్పగించామని, విలు వల నివేదికలు, ఇతర విషయాలకు సంబంధించి వారే సరిచూడాల్సి ఉంటుందన్నారు. వారుఏమైన తప్పుడు సమాచారం రిటర్నుల్లో పొందుపరిచినట్లు తేలితే ప్రభుత్వపరంగా రూ.10వేల రూపాయల జరిమానా తప్పదని వివరించారు. ఛార్టెడ్‌ అకౌం టెంట్లపై ఉన్న విశ్వాసంతోనే ఈ వ్యవస్థనడుస్తుం దని, సిఎలు, అస్సెస్సీలు దాఖలుచేసే నివేదికలే కీలకం కానున్నందున వారే అత్యంత బాధ్యతాయు తంగా ఉండాలని ఆయన అన్నారు. తప్పులు చేసి నట్లు తేలితే చట్టంలో వివిధ సెక్షన్ల ప్రకారం వారిపై జరిమానాలు విధిస్తామన్నారు. ఇందుకు సంబంధిం చి కొత్త సెక్షన్‌ను కూడా తీసుకువస్తున్నారు.
271జె సెక్షన్‌ను జోడించారు. అకౌంటెంట్‌ లేదా ఒక బ్యాం కర్లు లేదా రిజిష్టరు అయిన వాల్యుయర్‌ తప్పుడు సమాచారం ఇచ్చిన పక్షంలోను, అదే సమాచారాన్ని ధృవీకరిస్తూ జారీచేసిన సర్టిఫికేట్‌అయినా అసెస్‌ మెంట్‌ అధికారి లేదా కమిషనర్‌ వెంటనే రూ.10 వేల రూపాయలు ప్రతిఒక్క నివేదికపైనా జరిమా నాగా వసూలుచేసేందుకు వీలుంది. బడ్జెట్‌ ప్రధాన లక్ష్యం పన్నుపరిధిలోకి అర్హులైన అందరినీ తీసుకు రావడమేనని తేలింది. పన్నులు చెల్లించేవారు తక్కు వ, చెల్లించని వారు ఎక్కువగాను, పన్నులు ఎగ వేస్తున్నవారు కూడా ఎక్కువగానే ఉన్నట్లు ఐటిశాఖ గుర్తించింది. నల్లధనం నివేదికలు, పనామా పేపర్లు లీక్‌ వంటి అంశాలతో పన్నుల ఎగవేతదారులు అత్యధికంగా ఉన్నారు. పన్నులు ఎగవేసే ధోరణులు ఎక్కువగా ఉన్నాయని వీటిని కట్టడిచేసేందుకు అంతర్జాతీయ ప్రమాణాలతో కూడిన కార్యాచరణ అమలుచేయక తప్పదని అప్పుడేకట్టడి అవుతుంద న్నారు. బడ్జెట్‌ అనంతరం పిహెచ్‌డి ఛాంబర్‌ నిర్వ హించిన సదస్సులో సుశీల్‌చంద్ర మాట్లా డుతూ దీర్ఘకాలిక మూలధన లబ్ధిపై పన్ను విధింపును కూడా సమర్ధించారు. పన్నుల్లో ఉన్న లీకులను అరికట్టేందుకు ప్రభుత్వం తనవంతు కృషిచేస్తోందన్నా రు.
గడచిన కొన్నేళ్లలో పన్నులశాఖ 80 వేలకోట్లు అవకతవకలు జరిగినట్లు తేలిం దని సిబిడిటి గుర్తించింది. ఈ మొత్తం నల్ల ధనాన్ని చట్టబద్ధం చేసుకునేందుకే వినియో గించారే కాని పన్నులపరంగా 80వేలకోట్లు నష్టపోయినట్లు తేలింది. మూలధన లబ్ధిపై పన్నువిధానం సవరించలేదని, ఏ చట్టాన్ని కూడా సవరించలేదన్నారు. ఇఎస్‌ఒపి, ఐపిఒ, ఎఫ్‌పిఒల రూపంలో ఏవిధమైన మూలధన లబ్ధిపొందినా పన్నులు చెల్లించా ల్సి ఉంటుందని, దుర్వినియోగం అయితే తప్పఎలాంటి మార్పులు ఉండవని ఆయ న అన్నారు. అయినప్పటికీ అవకతవకలు కట్టడికి కఠిన ఆంక్షలు ప్రవేశపెట్టడం, సంక్లిష్ట కార్యాచరణ అమలు చేస్తున్నట్లు సుశీల్‌ చంద్ర వివరించారు.